Here is a page extracted from Wikipedia that may contain CSS, HTML, and a lot of unformatted text.

Title: Pavlova (postre)
Content: Pavlova ye un postre feito a base de merengue y dito asinas por a bailarina rusa Anna Pavlova. Ye un postre de merengue con una crosta por a suya parti exterior, suau y blando por l'interior y adornau por un regular con fruita y nata. O nombre ye pronunciau en anglés /pævˈloʊvə/, u como o nombre d'a bailarina, que yera /ˈpɑːvləvə/.

Se creye que o postre fue creyau en honor d'a bailarina mientres u dimpués d'una d'as suyas chiras por Australia y Nueva Zelanda en os anyos 1920. A nacionalidat d'o suyo creyador ha estau obchecto de debate entre os dos países mientres muitos anyos. En 2008, Helen Leach publicó The Pavlova Story: A Slice of New Zealand's Culinary History, en que argumentaba que a primera receta conoixida fue publicada en Nueva Zelanda. Un estudio posterior d'Andrew Wood y Annabelle Utrecht sucheriba que o postre s'orichinó en os Estaus Unius y que teneba como base un plato alemán.

Iste postre ye un plato popular y una parte important d'a gastronomía nacional tanto d'Australia como de Nueva Zelanda, y debiu a que a suya receta ye prou simpla, se sirve por un regular en birollas de celebración y cabos d'anyo. Ye un postre que s'identifica prou con a temporada de verano y ye popular minchar-ne Nadal, manimenos se mincha tamién mientres tot l'anyo en as casas d'Australia y Nueva Zelanda.

Referencias 

Tartas
Gastronomía d'Australia
Gastronomía de Nueva Zelanda
Platos con uevo